Source: http://www.europarl.europa.eu/doceo/document/A-8-2019-0081_RO.html
Timestamp: 2019-10-23 05:09:40+00:00

Document:
RECOMANDARE referitoare la proiectul de decizie a Consiliului privind încheierea, în numele Uniunii, a Acordului dintre Uniunea Europeană, pe de o parte, și Regatul Norvegiei, Republica Islanda, Confederația Elvețiană și Principatul Liechtenstein, pe de altă parte, privind participarea acestor state în cadrul Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție
Procedură : 2018/0316(NLE)
Stadii ale documentului : A8-0081/2019
RECOMANDARE ***
referitoare la proiectul de decizie a Consiliului privind încheierea, în numele Uniunii, a Acordului dintre Uniunea Europeană, pe de o parte, și Regatul Norvegiei, Republica Islanda, Confederația Elvețiană și Principatul Liechtenstein, pe de altă parte, privind participarea acestor state în cadrul Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție
Raportoare: Monica Macovei
(Procedura simplificată – articolul 50 alineatul (1) din Regulamentul de procedură)
– având în vedere proiectul de decizie a Consiliului (15832/2018),
– având în vedere proiectul de acord între Uniunea Europeană și Regatul Norvegiei, Republica Islanda, Confederația Elvețiană și Principatul Liechtenstein (12367/2018),
– având în vedere cererea de aprobare prezentată de Consiliu în conformitate cu articolul 74, articolul 77 alineatul (2) literele (a) și (b), articolul 78 alineatul (2) litera (e), articolul 79 alineatul (2) litera (c), articolul 82 alineatul (1) litera (d), articolul 85 alineatul (1), articolul 87 alineatul (2) litera (a), articolul 88 alineatul (2) și articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C8-0035/2018),
– având în vedere articolul 99 alineatele (1) și (4) și articolul 108 alineatul (7) din Regulamentul său de procedură,
– având în vedere recomandarea Comisiei pentru libertăți civile, justiție și afaceri interne (A8-0081/2019),
2. încredințează Președintelui sarcina de a transmite poziția Parlamentului Consiliului, Comisiei, precum și guvernelor și parlamentelor statelor membre și ale Regatului Norvegiei, Republicii Islanda, Confederației Elvețiene și Principatului Liechtenstein.
În conformitate cu articolul 74, articolul 77 alineatul (2) literele (a) și (b), articolul 78 alineatul (2) litera (e), articolul 79 alineatul (2) litera (c), articolul 82 alineatul (1) litera (d), articolul 85 alineatul (1), articolul 87 alineatul (2) litera (a) și articolul 88 alineatul (2) din Tratatul privind funcționarea Uniunii Europene (TFUE), coroborat cu articolul 218 alineatul (6) litera (a) punctul (v) din TFUE, participarea țărilor asociate la activitățile Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (denumită în continuare „agenția”) este un pas necesar având în vedere asocierea acestora la acquis-ul Schengen și la măsurile referitoare la Dublin și Eurodac, precum și participarea acestora la sistemele informatice la scară largă gestionate de agenție.
Articolul 37 din Regulamentul (UE) nr. 1077/2011 de înființare a Agenției prevede că „în temeiul dispozițiilor corespunzătoare ale acordurilor lor de asociere, se stabilesc mecanisme pentru a preciza, inter alia, natura și măsura participării, precum și normele detaliate privind participarea la activitatea agenției a țărilor asociate la punerea în aplicare, la respectarea și la dezvoltarea acquis-ului Schengen și la măsurile referitoare la Eurodac, inclusiv dispozițiile privind contribuțiile financiare, personalul și drepturile de vot.” Țările vizate la articolul 37 sunt Regatul Norvegiei, Republica Islanda, Confederația Elvețiană și Principatul Liechtenstein, denumite, în continuare, „țările asociate”.
Proiectul de acord prevede participarea deplină a țărilor asociate la activitățile agenției (articolul 1), reprezentarea în consiliul de administrație al agenției, cu drepturi de vot limitate cu privire la anumite decizii (articolul 2), reprezentarea în cadrul grupurilor consultative ale agenției, cu drepturi de vot limitate cu privire la deciziile menționate la articolul 2 (articolul 3), contribuțiile financiare anuale ale țărilor asociate la bugetul Agenției în ceea ce privește SIS, VIS, DubliNet și EES cu o sumă anuală calculată în conformitate cu PIB-ul lor exprimat ca procent din PIB-ul tuturor statelor participante la activitatea agenției și, în ceea ce privește Eurodac, cu o sumă anuală reprezentând un procent fix (specific pentru fiecare țară asociată) din alocările bugetare corespunzătoare exercițiului bugetar (Articolul 4 și anexa I). Proiectul de acord definește mai detaliat statutul juridic al Agenției în țările asociate (articolul 5), răspunderea agenției cu privire la țările asociate (articolul 6), recunoașterea de către țările asociate a jurisdicției Curții de Justiție în ceea ce privește agenția (articolul 7), privilegiile și imunitățile agenției în țările asociate, precum și o derogare de la Statutul funcționarilor care să permită ca resortisanții țărilor asociate să fie angajați în agenție pe bază de contract (articolul 9). În fine, proiectul de acord conține dispoziții privind combaterea fraudei (articolul 10), soluționarea litigiilor (articolul 12), intrarea în vigoare (articolul 14) și valabilitatea și încetarea acordului (articolul 15).
Consiliul a trimis Parlamentului European prezentul proiect de decizie referitor la semnarea Acordului cu țările asociate privind participarea acestor state în cadrul Agenției.
B. Poziția raportoarei
Raportoarea reamintește necesitatea de a garanta că participarea țărilor asociate la activitățile agenției este clar definită în acord, în ceea ce privește articolul 37 din Regulamentul (UE) nr. 1077/2011. În această privință, raportoarea salută proiectul de decizie prezentat spre aprobare Parlamentului European, care include elementele necesare pentru a asigura participarea țărilor asociate și stabilește condițiile în care poate fie realizată această participare.
Acordul cu Regatul Norvegiei, Republica Islanda, Confederația Elvețiană și Principatul Liechtenstein privind participarea acestor state la Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție
Data sesizării

References: articolul 50
 articolul 74
 articolul 77
 articolul 78
 articolul 79
 articolul 82
 articolul 85
 articolul 87
 articolul 88
 articolul 218
 articolul 99
 articolul 108
 articolul 74
 articolul 77
 articolul 78
 articolul 79
 articolul 82
 articolul 85
 articolul 87
 articolul 88
 articolul 218

Articolul 37
 articolul 37
 articolul 2
 articolul 37